Πρόταση κανονισμού (ΕΚ) του Συμβουλίου για την τροποποίηση του κανονισμού του Συμβουλίου (ΕΚ) αριθ. 1734/94 της 11ης Ιουλίου 1994, για τη χρηματοδοτική και τεχνική συνεργασία με τα Κατεχόμενα Εδάφη (98/C 253/13) COM(1998) 392 τελικό - 98/0220(SYN)

(Υποβλήθηκε από την Επιτροπή στις 29 Ιουνίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130χ,

την πρόταση της Επιτροπής,

ενεργώντας σύμφωνα με τη διαδικασία που αναφέρεται στο άρθρο 189γ της συνθήκης, σε συνεργασία με το Ευρωπαϊκό Κοινοβούλιο,

Εκτιμώντας,

ότι ο κανονισμός (ΕΚ) αριθ. 1734/94 του Συμβουλίου της 11ης Ιουλίου 1994 για τη χρηματοδοτική και τεχνική συνεργασία με τα Κατεχόμενα Εδάφη (1), όπως τροποποιήθηκε από τον κανονισμό (ΕΚ) αριθ. . . . καθορίζει λεπτομερείς ρυθμίσεις και κανόνες διαχείρισης του κοινοτικού προγράμματος βοήθειας και ενισχύσεων προς τον παλαιστινιακό πληθυσμό της Δυτικής Όχθης και της Λωρίδας της Γάζας 7

ότι σύμφωνα με τον εν λόγω κανονισμό, η Κοινότητα προτίθεται να θέσει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο πενταετούς προγράμματος 7 ότι το πρόγραμμα αυτό λήγει στο τέλος του 1998 7

ότι το συνεχιζόμενο αδιέξοδο στην ειρηνευτική διαδικασία συνιστά τη χειρότερη κρίση μετά την έναρξη της ειρηνευτικής διαδικασίας της Μέσης Ανατολής, το 1991 7 ότι, ωστόσο, η διεθνής οικονομική βοήθεια πέτυχε να διατηρήσει την ειρηνευτική διαδικασία ενεργή και, ως εκ τούτου, την Παλαιστινιακή Αρχή 7

ότι στόχος είναι η πρόληψη της περαιτέρω επιδείνωσης της κατάστασης της παλαιστινιακής οικονομίας μέσω της ελαχιστοποίησης και της εξάλειψης των επιπτώσεων του κλεισίματος της οικονομίας και άλλων εμποδίων στην ανάπτυξή της καθώς και η συμβολή στην υγιή διαχείριση και δημοσιονομική ισορροπία της Παλαιστινιακής Αρχής και στην παγίωσή της μέσω της θεσμικής ενίσχυσης 7

ότι τελικός στόχος είναι η επίτευξη βιώσιμης οικονομικής και κοινωνικής ανάπτυξης καθώς και η προώθηση της δημοκρατίας, των δικαιωμάτων του ανθρώπου και της ανάπτυξης της κοινωνίας των πολιτών 7

ότι, λαμβανομένης υπόψη της παρούσας κατάστασης, η Κοινότητα οφείλει να συνεχίσει την προσπάθεια βοήθειας 7 ότι ενδείκνυται, για το σκοπό αυτό, να τεθεί σε εφαρμογή πρόγραμμα οκταετούς διάρκειας (1999-2006) και να τροποποιηθεί καταλλήλως ο κανονισμός (ΕΚ) αριθ. 1734/94 7 ότι ο κανονισμός πρέπει να αποτελέσει αντικείμενο επανεξέτασης από το Συμβούλιο εντός διαστήματος δύο ετών και το αργότερο στις 31 Δεκεμβρίου 2000 προκειμένου να ληφθούν υπόψη οι τελευταίες εξελίξεις και να ευθυγραμμιστεί με τον αναθεωρημένο κανονισμό (ΕΚ) αριθ. 1488/96 του Συμβουλίου της 23ης Ιουλίου 1996 σχετικά με τα συνοδευτικά χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής σχέσης (MEDA) (2) 7

ότι είναι σκόπιμη η αντικατάσταση της φράσης «Κατεχόμενα Εδάφη» από τη φράση «η Δυτική Όχθη και η Λωρίδα της Γάζας» σε όλο το κείμενο του κανονισμού (ΕΚ) αριθ. 1734/94 7

ότι στο άρθρο 4 του κανονισμού (ΕΚ) αριθ. 1734/94 προβλέπεται ότι όλες οι αποφάσεις χρηματοδότησης για έργα και δράσεις λαμβάνονται σύμφωνα με τη διαδικασία που ορίζεται στο άρθρο 5 7 ότι προκειμένου να υπάρξει δυνατότητα ευέλικτων και ταχείων αντιδράσεων και να αυξηθεί η αποτελεσματικότητα, μόνον οι αποφάσεις χρηματοδότησης που υπερβαίνουν τα 2 000 000 Ecu, εκτός αυτών που αφορούν τις επιδοτήσεις επιτοκίου, των δανείων που χορηγεί η Τράπεζα πρέπει να λαμβάνονται σύμφωνα με τη σχετική διαδικασία 7

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1734/94 τροποποιείται ως εξής:

1) Τα άρθρο 1 αντικαθίσταται από το ακόλουθο κείμενο:

«Άρθρο 1

1. Η Κοινότητα θέτει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο προγράμματος διάρκειας οκτώ ετών (1999-2006), με στόχο τη συμβολή στην επίτευξη βιώσιμης οικονομικής, πολιτικής και κοινωνικής ανάπτυξης.

2. Εντός διαστήματος δύο ετών και, το αργότερο, στις 31 Δεκεμβρίου 2000, το Συμβούλιο προβαίνει σε επανεξέταση του εν λόγω κανονισμού προκειμένου να ληφθούν υπόψη οι τελευταίες εξελίξεις στην περιοχή και να ευθυγραμμισθεί ο κανονισμός με τον κανονισμό (ΕΚ) 1488/96 του Συμβουλίου, της 23ης Ιουλίου 1996, (MEDA) σχετικά με τα χρηματοδοτικά και τεχνικά μέτρα για τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσεως (*).

(*) ΕΕ L 189 της 30.7.1996, σ. 1».

2) Το άρθρο 2 τροποποιείται ως εξής:

α) Στην πρώτη παράγραφο, οι όροι «και της ανάπτυξης της κοινωνίας των πολιτών» προστίθενται μετά τους όρους «. . . των δικαιωμάτων του Ανθρώπου».

β) Στην παράγραφο 3 προστίθεται το ακόλουθο εδάφιο:

«Οι ανωτέρω δράσεις αποσκοπούν, μεταξύ άλλων, στην προώθηση της απασχόλησης και στη δημιουργία θέσεων εργασίας μέσω της βελτίωσης των κοινωνικών υπηρεσιών και της καταπολέμησης της φτώχειας».

γ) Στις παραγράφους 5 και 6, οι όροι «των Κατεχομένων Εδαφών» αντικαθίστανται από τους όρους «της Δυτικής Όχθης και της Λωρίδας της Γάζας».

3) Στο άρθρο 3, οι όροι «τα Κατεχόμενα Εδάφη» αντικαθίστανται από τους όρους «της Δυτικής Όχθης και της Λωρίδας της Γάζας».

4) Τα άρθρο 4 τροποποιείται ως εξής:

«1. Οι αποφάσεις χρηματοδότησης για σχέδια και δράσεις που υπερβαίνουν τα 2 000 000 Ecu εκτός αυτών που αφορούν επιδοτήσεις επιτοκίου των δανείων που χορηγεί η Τράπεζα λαμβάνονται σύμφωνα με τη διαδικασία που ορίζεται στο άρθρο 5.

2. Οι αποφάσεις χρηματοδότησης που αφορούν τις συνολικές πιστώσεις για τις δράσεις τεχνικής συνεργασίας, κατάρτισης και προώθησης του εμπορίου, λαμβάνονται σύμφωνα με τη διαδικασία που προβλέπεται στο άρθρο 5. Στο πλαίσιο μίας συνολικής πίστωσης, η Επιτροπή λαμβάνει αποφάσεις χρηματοδότησης που δεν υπερβαίνουν τα 2 000 000 Ecu.

Η επιτροπή που αναφέρεται στο άρθρο 5 ενημερώνεται τακτικά και εγκαίρως και, εν πάση περιπτώσει, πριν από την επόμενη συνεδρίαση, σχετικά με αποφάσεις χρηματοδότησης για μέτρα των οποίων το κόστος υπερβαίνει τα 2 000 000 Ecu.

3. Οι αποφάσεις σχετικά με την τροποποίηση των αποφάσεων χρηματοδότησης που έχουν ληφθεί σύμφωνα με τη διαδικασία που ορίζεται στο άρθρο 5, λαμβάνονται από την Επιτροπή εφόσον δεν επιφέρουν ουσιαστικές τροποποιήσεις ούτε ανάληψη συμπληρωματικής υποχρέωσης ανώτερης του 20 % της αρχικής ανάληψης υποχρέωσης. Η Επιτροπή ενημερώνει άμεσα την επιτροπή που αναφέρεται στο άρθρο 5 σχετικά με τέτοιου είδους αποφάσεις».

5) Το άρθρο 5 παράγραφος 1 τροποποιείται ως εξής:

«1. Η Επιτροπή επικουρείται από την επιτροπή MED που έχει συσταθεί βάσει του άρθρου 11 του κανονισμού (ΕΚ) αριθ. 1488/96 του Συμβουλίου».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 182 της 16.7.1994, σ. 4.

(2) ΕΕ L 189 της 30.7.1996, σ. 1.